Oznámenie Komisie Rade - Možnosti rybolovu na rok 2009 Vyhlásenie politiky Európskej komisie /* KOM/2008/0331 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 30.5.2008 KOM(2008) 331 v konečnom znení OZNÁMENIE KOMISIE Možnosti rybolovu na rok 2009 Vyhlásenie politiky Európskej komisie OZNÁMENIE KOMISIE Možnosti rybolovu na rok 2009Vyhlásenie politiky Európskej komisie OBSAH 1. Úvod 3 2. Stav zdrojov 4 3. Zásady na rok 2008 6 4. Možnosti rybolovu, o ktorých sa rozhoduje v rámci SPR 6 4.1. Stanovenie TAC 6 4.2. Stanovenie rybolovného úsilia 6 5. Náročné úlohy pre rentabilitu 7 6. Ďalší postup v otázkach, ktorými sa majú zaoberať členské štáty 7 7. Riadenie podľa dlhodobého plánovania 8 8. Pracovná metóda, keď dlhodobé plány ešte nie sú v platnosti 8 9. Zlepšenie nahlasovania úlovkov, údajov o úlovkoch a hodnotenia úlovkov 9 10. Zníženie množstva odpadu 10 11. Hlbokomorské druhy 10 12. Stredozemné more a Čierne more 11 13. Baltské more 11 14. Technické opatrenia 11 15. Časový plán návrhov 11 16. Záver 12 PRÍLOHA I 14 PRÍLOHA II 15 1. ÚVOD Európska únia každoročne rozhoduje o možnostiach rybolovu – rybolovných kvótach a prípustnom počte dní na mori – pre európskych rybárov a v európskych vodách. Rozhodnutia sa robia na základe návrhu Európskej komisie. Návrh Komisie musí byť formulovaný v súlade s počtom smerných zásad. Po prvé, v súlade s hlavnými cieľmi spoločnej politiky rybolovu (SPR)[1] musia sa možnosti rybolovu stanoviť na úrovni, ktorá zabezpečí udržateľné využívanie zdrojov z environmentálneho, hospodárskeho a sociálneho hľadiska. Po druhé, so zreteľom na potrebu zabezpečiť stabilný a predpovedateľný rámec pre prevádzkovateľov závislých od rybolovu, mali by sa ročné zmeny udržiavať v rámci vopred určených limitov. Po tretie, musia sa dodržiavať medzinárodné záväzky vrátane záväzku rekonštruovať zásoby rýb tak, aby dosiahli svoju maximálnu produktívnosť[2]. Napokon, v súlade s prístupom dohodnutým v oznámení o „Zlepšení konzultácií o riadení rybolovu Spoločenstva“ z roku 2006 zainteresované strany musia byť v ranom štádiu zapojené do diskusie o možnostiach rybolovu. V súlade s novou pracovnou metódou navrhnutou v roku 2006 toto oznámenie stanovuje zámery Komisie v súvislosti s prípravou jej návrhov na celkové prípustné úlovky (TAC) a rybolovné úsilie na rok 2009 s cieľom splniť svoj záväzok voči udržateľnému rybolovu. V roku 2009 sa táto činnosť uskutoční na pozadí naliehavých náročných úloh, pred ktorými stojí SPR. Napriek niekoľkým rokom realizácie SPR stav zdrojov zostáva znepokojujúci. Viaceré zásoby sa využívajú za hranicou udržateľnosti. Možnosti rybolovu boli stanovené na príliš vysokej úrovni na to, aby boli zásoby rýb udržateľné. Systémy riadenia úsilia nefungovali tak, ako sa očakávalo. Existujú vážne problémy v presadzovaní možností rybolovu a je potrebné zaoberať sa riešením problémov. Potrebné sú aj zlepšenia technických opatrení. Komisia bude preto pri stanovovaní svojich názorov na možnosti rybolovu v roku 2009 navrhovať opatrenia na riešenie týchto náročných úloh. Patrí sem revízia obmedzení pri určovaní ročných úprav v TAC a kvótach. Zlepšenia technických opatrení budú predložené aj v samostatnom návrhu. Počas roku 2008 začne Komisia pracovať aj na väčšmi regionálnom prístupe k riadeniu rybolovu. Väčšia pozornosť sa bude venovať vytváraniu rôznych prvkov činnosti SPR spolu s posilnením udržateľnosti rybolovu najvhodnejším spôsobom v každom regióne. Ďalšie oblasti politiky sa postupne stanú užšie spojenými s dlhodobým udržateľným využívaním zásob rýb. Komisia je povinná získavať názory zainteresovaných strán o vyhlásení politiky uvedenom v tomto oznámení a vyzýva členské štáty a tento sektor na diskusiu o tom, ako možno zlepšiť jej pracovné metódy na prezentáciu ročných možností rybolovu. Budú sa plánovať ďalšie konzultácie o zlepšení iných aspektov riadenia rybolovu počas roku 2008. 2. STAV ZDROJOV Ochranárska politika v mnohých sektoroch neposkytuje udržateľnosť. Väčšina zásob rýb žijúcich pri morskom dne sa zmenšila a tieto zásoby nie sú udržateľné, keďže sa využívajú mimo bezpečných biologických limitov. Také druhy, ako koruška polárna a piesočnicovité, ktoré sa využívajú na výrobu rybej múčky, boli zriedkavé. Zásoby tuniaka modroplutvého sú nadmerne využívané a je tu vážny problém s kontrolou. Zásoby mečiara sú zdravšie. Mnohé ďalšie pelagické zásoby sa lovia udržateľne. V Stredozemnom mori sú monitorované len dva druhy rýb žijúcich pri morskom dne a dva pelagické druhy. Zásoby rýb žijúcich pri morskom dne sú mimo biologických limitov, ale dve pelagické zásoby sa plne nevyužívajú. Vedecké agentúry každoročne posudzujú, či sú zásoby rýb vystavené riziku, že ich budúca reprodukcia bude ohrozená, t. j. či sú mimo „bezpečných biologických limitov“. Zväčša v dôsledku nepresných správ o úlovkoch stav približne 57 % zásob nie je známy. Z tých zásob, ktorých stav je známy, 68 % hrozí vysoké riziko vyčerpania a len o 32 % zásob je známe, že sa lovia udržateľne. V prípade 88 % zásob je stupeň prekročenia výlovu natoľko závažný, že by sa vylovilo viac rýb, keby sa lovilo menej často. Toto číslo značne prevyšuje situáciu mimo EÚ, kde celkový priemer nadmerne vylovených zásob predstavuje 25 %[3]. Približne 19 % zásob je v takom zlom stave, že vedci odporúčajú, aby sa nelovili vôbec (pozri tabuľky v prílohe I). Z pohľadu dlhodobejšej perspektívy prekročenie výlovu viedlo k situácii, v ktorej zásoby rýb vo vodách EÚ prispievajú k európskemu hospodárstvu a k zásobovaniu potravinami oveľa menej než v minulosti. Zásoby rýb žijúcich pri morskom dne v Severnom mori dnes produkujú jednu pätinu toho, čo sa z nich vylovilo pred 25 rokmi. Podobné trendy badať vo väčšine oblastí, o ktorých sú k dispozícii informácie (pozri obrázok 1). Odhadované vykládky druhov rýb žijúcich pri morskom dne v Severnom mori (1970-2004) | Odhadované vykládky merlúz, kalkanov a nórskych homárov z Iberskej atlantickej oblasti | [pic] Obrázok 1. Ľavý panel, odhadované vykládky v Severnom mori, 1970 - 2004. Pravý panel, odhadované vykládky hlavných druhov rýb žijúcich pri morskom dne (merlúzy, kalkany a nórske homáre) v Iberskej atlantickej oblasti. Údaje z ICES (2005) v obidvoch prípadoch. Toto zníženie produktívnosti viedlo k zvýšenej závislosti na dovážaných surovinách pre európsky potravinový priemysel a pre európsky trh. Zatiaľ čo začiatkom sedemdesiatych rokov 20. storočia 75 % rybích výrobkov pre európsky trh pochádzalo z domácich zdrojov, dnes domáce výrobky prispievajú len 40 percentami (pozri obrázok 2). Vzťah medzi produkciou a dovozom rýb v EÚ15 v rokoch 1961-2001 (v %) (Zdroj: Eurostat) | [pic]Obrázok 2. Bilancia medzi produkciou a dovozom rybích výrobkov (potravinových a nepotravinových) v EÚ. Napriek značným úsiliam nebadať od roku 2003 žiadne výrazné znaky obnovy zásob alebo obmedzenia prekračovania rybolovu. Riadenie rybolovu v Európskej únii nefunguje tak, ako by malo, a cieľ dosiahnuť dlhodobú udržateľnosť sa neplní. 3. ZÁSADY NA ROK 2008 Na tomto pozadí vyčerpávania rybných zásob a nadmerne vysokých možností rybolovu v porovnaní s vedeckými odporúčaniami Komisia sa naďalej zasadzuje za možnosti rybolovu, ktoré sú udržateľné v súlade s vedeckými odporúčaniami, a v prípade vyčerpaných zásob poskytne vysokú možnosť obnovy zásob. Možnosti rybolovu by sa mali stanoviť: - v súlade s dlhodobými plánmi; - pri dodržiavaní relevantných medzinárodných dohôd; - a pri dodržiavaní cieľov spoločnej politiky rybolovu, a najmä pri rešpektovaní potreby znížiť lov nadmerne využívaných zásob a rekonštruovať vyčerpané zásoby. - Komisia pripisuje najvyššiu dôležitosť dodržiavaniu týchto zásad, ktoré sa ďalej vysvetľujú podrobnejšie. 4. MOžNOSTI RYBOLOVU, O KTORÝCH SA ROZHODUJE V RÁMCI SPR 4.1. Stanovenie TAC Prekračovanie výlovu a vyčerpávanie zásob je čiastočne spôsobené stanovením príliš vysokých úrovní TAC a rybolovného úsilia. TAC, o ktorých rozhodla Rada, boli v priemere o 48 % vyššie ako úlovky, ktoré by podľa vedeckých agentúr boli udržateľné v súlade s preventívnym prístupom[4]. Okrem známych problémov v súvislosti s vymáhaním, stanovenie príliš vysokých kvót prispelo k zachovaniu morských zdrojov na nízkych úrovniach. Toto oznámenie sa zaoberá novými metódami stanovenia TAC s cieľom zabrániť týmto problémom. 4.2. Stanovenie rybolovného úsilia Rybolovné úsilie bolo riadené súčasne s TAC tak, aby sa znížilo vyraďovanie a zmenšili sa možnosti na nezákonné, neohlásené a neregulované (NNN) úlovky. Riadenie rybolovného úsilia je tiež ochranné opatrenie, ak nie sú k dispozícii prognózy používané na navrhovanie TAC. Bolo súčasťou dlhodobých plánov pre zásoby tresky škvrnitej, severomorskej platesy a soley, soley v Lamanšskom prielive a južnej merlúzy. Rybolovné úsilie a úhyn rýb z rybolovu postihujúce tresku škvrnitú sú stále príliš vysoké. V rokoch 2004 až 2006 rybolovné úsilie kleslo len o 12 % v Kattegate, 9 % v Skagerraku, Severnom mori a Lamanšskom prielive, 24 % na západe Škótska a 17 % v Írskom mori. Podobné situácie sa vyskytujú aj v súvislosti s inými zásobami, ktorých sa týka režim počtu dní na mori. Existujúci režim nemôže poskytnúť potrebné ďalšie zníženia, pretože súčasný systém umožňuje kompenzáciu zníženia počtu dní na mori zložitými výnimkami. Tento systém dokonca prideľuje rybolovné práva neaktívnym plavidlám, ktoré sa môžu premeniť na aktívne plavidlá. Zníženie počtu dní na mori nebolo veľmi účinné pri znižovaní prideleného rybolovného úsilia. V dôsledku toho nie je možné splniť reálne ciele zníženia úsilia len zmenšením počtu dní na mori. Diskutovalo sa o možnom systéme riadenia rybolovného úsilia založenom na maximálnych hodnotách kW na deň. Táto metóda by umožnila členským štátom rozhodovať o rovnováhe medzi kapacitou loďstva a možnosťami rybolovu. Členským štátom by to umožnilo aj presnejšie prideľovať počty kW na deň s cieľom stimulovať rybolov s nízkym odpadom a zamedziť výlov tresky škvrnitej. Rada a Komisia schválili vyhlásenie na túto tému na zasadnutí Rady v decembri 2007: „Rada a Komisia sa dohodli, že metóda počtu kW na deň by sa lepšie prispôsobila riadeniu rybolovného úsilia v oblastiach, na ktoré sa vzťahuje viacročný režim pre tresku škvrnitú, platesu a južnú merlúzu. Vynasnažia sa prerokovať túto metódu počas roku 2008 na základe myšlienok, ktoré Komisia predložila v súvislosti s prípravou balíka TAC a kvót na rok 2008. Ich cieľom je realizácia tejto metódy v roku 2009.“ Rada schválila aj predčasné a dobrovoľné používanie systému počtu kW na deň, aby uľahčila prechod na plnoprávny systém počtu kW na deň v rámci prehodnoteného plánu obnovy zásob tresky škvrnitej v roku 2009. Bude navrhnutý nový systém v súvislosti s prehodnotením plánu obnovy zásob tresky pre nadchádzajúce roky a na jeho okamžitú realizáciu v roku 2009, v návrhu TAC na rok 2009. 5. NÁROčNÉ ÚLOHY PRE RENTABILITU Ceny paliva dosiahli koncom roka 2007 vysokú hladinu a pravdepodobne zostanú vysoké alebo sa ešte viac zvýšia. To nastoľuje v prípade plavidiel veľmi náročné úlohy spojené s využívaním metód rybolovu pri nízkej spotrebe paliva, ako sú plavidlá s vlečnými sieťami a najmä plavidlá s navíjacími vlečnými sieťami. Vysoké ceny paliva zvýšia potrebu znížiť rozsah rybolovu na mieru potrebnú na dosiahnutie vysokých úlovkov. Stanovenie nereálne vysokých možností rybolovu v krátkodobom výhľade bude kontraproduktívne. 6. ĎALšÍ POSTUP V OTÁZKACH, KTORÝMI SA MAJÚ ZAOBERAť čLENSKÉ šTÁTY Nariadenie o „možnostiach rybolovu“ poskytuje v roku 2008 členským štátom viac príležitostí prejaviť iniciatívy zamerané na zníženie odpadu tresky merlang a tresky škvrnitej s cieľom určiť metódy presadzovania týkajúce sa chránených oblastí „Natura 2000“ a prerozdeliť dni rybolovu medzi skupinami s rybárskym zariadením, aby sa znížila miera úhynu tresky škvrnitej pri rybolove. Komisia žiada členské štáty, aby podali správu o výsledku týchto iniciatív, a bude skúmať tieto výsledky skôr, ako navrhne ich pokračovanie. 7. RIADENIE PODľA DLHODOBÉHO PLÁNOVANIA Riadenie rybolovu funguje dobre, keď je správne naplánované. Je potrebné pochopiť produktívny potenciál rybných zásob a ich využívanie sa musí premyslieť z dlhodobého hľadiska. Potrebné sú správne biologické údaje a vedecké hodnotenia. Treba nájsť spôsoby, ako zvýšiť produktívnosť rýb, zlepšiť efektívnosť a znížiť odpad a obmedziť zbytočné vplyvy na morské prostredie. Tieto metódy by mali byť použiteľné a mali by zabezpečiť maximálnu stabilitu príjmov a zamestnanosti. Prioritu musí dostať zavedenie správneho dlhodobého hospodárenia so zásobami rýb a v prípade vyčerpania zásob sú potrebné plány ich obnovy. Od reformy v roku 2002 sa urobil značný pokrok a boli vypracované plány pre mnohé zásoby rýb (33 % úlovkov a 28 % zásob pelagických rýb, 45 % úlovkov a 32 % zásob rýb žijúcich pri morskom dne sú riadené podľa dlhodobých plánov), stále však treba urobiť viac práce pri zostavovaní dlhodobých plánov. Dlhodobé plány zostávajú stredobodom politiky Komisie v roku 2008. Existujúce plány sa musia splniť. V roku 2008 Komisia navrhne viac plánov pre lososa v baltskej oblasti, pre sleďa západne od Škótska a pre severnú merlúzu. Plán obnovy tresky škvrnitej bude prehodnotený. Budú zohľadnené konzultácie so zainteresovanými stranami, ktoré sa uskutočnili v roku 2007, a nové vedecké odporúčania. Bude sa pokračovať v práci na zavedení dlhodobého riadenia pre viac zásob rýb (vrátane šproty v baltskej oblasti a sleďa), ktoré by mali dosiahnuť maximálne udržateľné výnosy, zníženie odpadu a vplyvu na morské prostredie. Plány dlhodobého riadenia sa použijú aj na vypracovanie ekosystémového prístupu k rybolovu. 8. PRACOVNÁ METÓDA, KEď DLHODOBÉ PLÁNY EšTE NIE SÚ V PLATNOSTI AK SA DLHODOBÉ PLÁNY EšTE NEREALIZUJÚ, ROZHODNUTIA O TAC SA PRIJÍMAJÚ NA ZÁKLADE ROčNÉHO VEDECKÉHO ODPORÚčANIA MEDZINÁRODNEJ RADY PRE VÝSKUM MORÍ (ICES) A Vedeckého, technického a hospodárskeho výboru pre rybolov (STECF). Boli vypracované pravidlá[5],[6] na stanovenie TAC tak, aby sa zabezpečilo spravodlivé zaobchádzanie a zabezpečila sa čo možno najväčšia stabilita odvetvia. Tieto pravidlá budú pokračovať, no s určitými zmenami, ktoré vyžadujú najnovšie vedecké odporúčania. V roku 2007 STECF podal správu o pravdepodobnom výsledku pravidiel vo vyhlásení politiky Komisie[7]. Odporúčanie bolo všeobecne podporujúce, upozornilo však na dva závažné nedostatky. Prvý nedostatok spočíva v tom, že pravidlá často bránili obnove vyčerpaných zásob. Hoci pravidlá stanovujú mieru rybolovu na zásobu na úrovni preventívnej miery, keď je zásoba na normálnej úrovni, nezabezpečujú zníženie miery rybolovu pre zásoby, ktoré sa už vyčerpali. V týchto situáciách sa zásoby stávajú menej odolnými voči rybolovu a hranica rybolovu sa musí znížiť, ak sa má zásoba obnoviť. Napríklad zásoba tresky škvrnitej západne od Škótska sa zmenšovala rýchlejšie než o 15 % ročne. Zníženia TAC menej než o 15 % ročne neochránili túto zásobu. Druhý nedostatok spočíva v tom, že pravidlá by mohli zabrániť tomu, aby toto odvetvie užívalo výhodu zo zvýšení v dostupných úlovkoch zo zásob, ktoré sa obnovili. Zásoby môžu byť schopné obnovovať sa rýchlejšie než o 15 % ročne, no tieto pravidlá limitujú zvýšenia TAC na túto hodnotu. Napríklad, zásoby sleďa sa obnovili z nízkych úrovní oveľa rýchlejšie než o 15 % ročne. Zmeny v pravidlách sú nevyhnutné a nové pravidlá boli vypracované v prílohe II. Pre zásoby, ktoré sú vyčerpané na nízku úroveň biomasy, sa teraz navrhuje znížiť úhyn z rybolovu až o 30 % ročne pri zmene TAC o viac ako 20 %. Zníženia by sa mali udržať dovtedy, kým sa úhyn rýb z rybolovu úspešne nezníži na úroveň, pri ktorej STECF odporúča, že vysoké výnosy možno dosiahnuť v dlhodobom výhľade. Pre zásoby, ktoré sa obnovili nad úroveň, ktorá umožní dosiahnuť vysoké výnosy, sa limit 15 % pre zvýšenia TAC rozšíri na 25 %. Aj tam, kde STECF odporúča nulový úlovok, TAC by sa mali znížiť najmenej o 25 %. Rozšírenie intervalu, v ktorom sa TAC môžu meniť, znamená, že v prípade potreby možno dosiahnuť väčšie zníženia, no takisto, že väčšie zníženia možno dosiahnuť, ak sa zásoby adekvátne zväčšia. Komisia požiada STECF, aby vyhodnotil vplyvy týchto zmien. V prípade potreby možno urobiť viac úprav. 9. ZLEPšENIE NAHLASOVANIA ÚLOVKOV, ÚDAJOV O ÚLOVKOCH A HODNOTENIA ÚLOVKOV NAJVÄčšIE SLABÉ STRÁNKY SA ZISTILI V KONTROLNOM SYSTÉME SPR[8], a to také, že nedávne úsilia vynaložené na dosiahnutie udržateľného využívania zásob rýb nemôžu prinášať očakávané výsledky. Pri chýbajúcom účinnom kontrolnom systéme pretrváva prekračovanie výlovu a zásoby rýb klesajú ďalej, čo vedie k nižším TAC a tie sa zase nedodržiavajú. Pre správne riadenie kvót musí byť systém nahlasovania vykládok efektívny a musí zahŕňať automatickú krížovú kontrolu, aby sa zabránilo prekračovaniu kvót a aby sa mohli zisťovať nezrovnalosti. V súčasnosti to tak nie je. Vedecké agentúry boli schopné predpovedať len veľkosť zásob, mieru úhynu rýb z rybolovu a úrovne úlovkov približne pre 27 % zásob (príloha I) v dôsledku nepresných údajov od rybolovného sektoru o vykládkach, ako aj v dôsledku problémov spojených so získavaním údajov o odpade a rybolovnom úsilí. Ukazuje sa, že tento problém sa zhoršuje: nedostatočné údaje vedú k chybným rozhodnutiam, čo zase znamená nedostatočný stav ochrany a vyčerpané zásoby. Komisia pripomína členským štátom, aby vykonávali krížovú kontrolu údajov a zlepšili poskytovanie údajov. Na odstránenie týchto nedostatkov je naliehavo potrebná reforma kontrolného systému SPR. Komisia navrhne v októbri 2008 revíziu kontrolného regulovania, ktorá zabezpečí aj zlepšenie systému VMS a rýchlejšiu realizáciu elektronického lodného denníka. 10. ZNÍžENIE MNOžSTVA ODPADU Počas roku 2008 budú členské štáty skúmať spôsoby ako znížiť odpad tresky merlang a tresky škvrnitej. Komisia, po zohľadnení odporúčania STECF a skúseností členských štátov, navrhne doplňujúce opatrenia na realizáciu tých opatrení, ktoré sa úspešne osvedčili. No najlepším spôsobom ako znížiť množstvo odpadu je loviť zo zásob pri nízkej miere úhynu rýb z rybolovu tak, aby sa zásoby väčších rýb mohli využívať bez vyraďovania menších rýb. Komisia bude skúmať aj stimuly pre nízkoodpadové metódy rybolovu. Členské štáty budú schopné využívať aj nový systém počtu kW na deň s cieľom stimulovať využívanie týchto metód. Predložia sa aj návrhy na zníženie odpadu a množstva nežiaducich vedľajších úlovkov pri niektorom rybolove, s ktorými sa ráta v oznámení z roku 2007 o politike zameranej na zníženie množstva nežiaducich vedľajších úlovkov a odstraňovanie odpadu v európskych vodách[9]. Okrem týchto iniciatív Európsky fond pre rybolov poskytuje členským štátom prostredníctvom svojich operačných programoch možnosť podporovať znižovanie odpadu. Nariadenie o zbere údajov zabezpečuje meranie odpadu s použitím programov palubných pozorovateľov spolufinancovaných z rozpočtu Spoločenstva. Komisia dôrazne nabáda členské štáty, aby rozvinuli a realizovali tieto iniciatívy. 11. HLBOKOMORSKÉ DRUHY Komisia predloží v septembri 2008 svoj návrh týkajúci sa TAC na roky 2009 a 2010 pre hlbokomorské druhy. Vyzve zainteresované strany, aby v júni 2008 kontaktovali vedecké subjekty (najmä ICES) ohľadne odporúčaných možností rybolovu. Odporúčania STECF budú uverejnené 4. júla. Odporúčania regionálnych poradných rád (RPR) by sa mali Komisii doručiť do 8. júla, aby sa mohlo zohľadniť stanovisko zainteresovaných strán. Komisia vyzve Radu, aby schválila návrh na svojom novembrovom zasadnutí. Pravidlo uvedené v prílohe II sa bude vzťahovať aj na hlbokomorské druhy. Keďže sa však návrh týka TAC na dva roky, pravidlá sa budú uplatňovať v nasledujúcich dvoch rokoch. Na jesennom zasadnutí Komisie pre rybolov v severovýchodnom Atlantiku Komisia odôvodní svoje úvahy o Medzinárodných usmerneniach FAO pre riadenie hlbokomorského rybolovu na šírom mori. Rozhodnutia týkajúce sa uzavretých oblastí alebo rybolovného úsilia sa budú realizovať v hlavnom ročnom nariadení o možnostiach rybolovu na rok 2009. 12. STREDOZEMNÉ MORE A ČIERNE MORE TAC a kvóty pre Čierne more boli prvý raz navrhnuté za rok 2008. Stanovenie TAC na rok 2009 sa bude riadiť pravidlami uvedenými v prílohe I a môžu byť zahrnuté ďalšie druhy. V apríli a júni 2008 sa uskutočnia vedecké prípravné stretnutia a ich výsledky vyhodnotí STECF v júli. V Stredozemnom mori platia v súčasnosti TAC len pre tuniaka modroplutvého. V roku 2008 sa práca sústredí na realizáciu Stredomorského nariadenia (1967/2006), najmä v súvislosti so zavedením plánov dlhodobého riadenia a vyznačovaním sústavy chránených rybolovných oblastí. Existujú obavy, že členské štáty vážne meškajú s uplatňovaním tohto nariadenia. Vážne nedostatky v plnení sa musia naliehavo prekonať. Komisia bude prísne sledovať tieto skutočnosti v roku 2008. Vedecké odporúčanie ohľadom hodnotenia zásob a rybolovu poskytne STECF. To pomôže zlepšiť vedeckú spôsobilosť, napríklad v kontexte GFCM (Generálna komisia pre rybolov v Stredomorí). Vedci z tretích krajín budú prizvaní na posúdenie rybolovu v Čiernom i Stredozemnom mori. 13. BALTSKÉ MORE Je veľmi dôležité, aby sa dodržiavali TAC pre tresku v Baltskom mori stanovené na rok 2008. Komisia bude ostro sledovať túto záležitosť. Komisia predloží v septembri 2008 svoj návrh týkajúci sa TAC na rok 2009 pre zásoby v Baltskom mori. Komisia vyzve Radu, aby schválila návrh v októbri. Na základe odporúčania ICES z 23. mája členské štáty budú prizvané na konzultácie, pokiaľ ide o nevyriešené vedecké otázky, ktoré budú nastolené so STECF. Odporúčania RPR Komisii by mali byť predložené do konca júna. 14. TECHNICKÉ OPATRENIA Komisia navrhne v roku 2008 nové nariadenie o technických opatreniach pre oblasti Atlantiku, ktoré by malo prevziať mnohé opatrenia stanovené teraz v prílohe III k nariadeniu o možnostiach rybolovu. 15. ČASOVÝ PLÁN NÁVRHOV Vedecké odporúčania týkajúce sa väčšiny zásob rýb žijúcich pri morskom dne budú k dispozícii od STECF začiatkom júla a diskusie o možnostiach rybolovu sa potom môžu začať skôr. Urýchlenie jesenného kola rozhodovania o viac ako niekoľko týždňov nie je možné, pretože odporúčania pre veľké spoločné pelagické zásoby budú k dispozícii až v októbri. Tieto budú potrebné predtým, ako sa prerokuje celý balík možností rybolovu. Predpokladaný časový plán je takýto: Nariadenie o možnostiach rybolovu | Dátum návrhu Komisie | Možný dátum schválenia | Čierne more | september | októbrové zasadnutie Rady | Baltské more | september | októbrové zasadnutie Rady | Hlbokomorské druhy | september | novembrové zasadnutie Rady | Všetky ostatné oblasti | október/november | decembrové zasadnutie Rady | Keďže vedecké odporúčania sa predložia skôr než v predchádzajúcich rokoch, Komisia môže uverejniť návrh v októbri. V tom čase však o mnohých prvkoch relevantných pre dvojstranné konzultácie s Nórskom a iné medzinárodné konzultácie ešte nebude rozhodnuté. Návrh bude teda obsahovať mnohé prvky, o ktorých sa ešte neprijali rozhodnutia a nemôžu sa k nim prezentovať žiadne konkrétne údaje. Vedecké odporúčania by sa mali poskytnúť v polovici roku 2009 pre všetky zásoby rýb. To umožní venovať viac času rozsiahlym úvahám a diskusiám. Názory týkajúce sa preferencií pre zmeny v načasovaní návrhov a rozhodnutí počas roku 2009 sú vítané. 16. ZÁVER Komisia žiada členské štáty a zúčastnené strany o názory na uvedený prístup. Vysoko ocení odporúčania regionálnych poradných rád a Poradného výboru pre rybolov a akvakultúru. Zohľadnenie týchto odporúčaní pomôže Komisii splniť svoju zodpovednosť pri dosahovaní udržateľnosti v súlade s cieľmi spoločnej politiky rybolovu. Komisia má zodpovedný prístup k riadeniu udržateľnosti: chýbajúci dôkaz nie je dôkazom o udržateľnosti. Komisia môže využiť odporúčania zainteresovaných strán len v prípade, že sú vypracované s uplatnením prístupu k udržateľnému rybolovu, ktorý sa zakladá na dôkazoch; to znamená, že sú potrebné údaje na podporu odporúčaní zainteresovaných strán. Na poskytovanie vierohodných odporúčaní sú potrebné overené informácie o rybolove a rybných zásobách. Komisia nabáda zainteresované strany, aby zabezpečili úplné a účinné uplatňovanie existujúcich systémov nahlasovania úlovkov a zberu údajov. Tieto systémy sú veľmi dôležité z hľadiska fungovania riadenia rybolovu. Spoľahlivý základ v oblasti informácií umožní tiež zainteresovaným stranám, aby mohli lepšie podávať Komisii odporúčania týkajúce sa metód udržateľného rybolovu. Od druhého štvrťroku 2008 bude Komisia spolu s členskými štátmi a zainteresovanými stranami pokračovať v osobitnom technickom skúmaní (a najmä pokiaľ ide o systémy riadenia rybolovného úsilia). Komisia v snahe včas využiť výsledky konzultácií žiada, aby sa predkladanie príspevkov týkajúcich sa tohto oznámenia ukončilo k 30. júnu 2008. Počas roku 2008 Komisia vypracuje ďalšie konzultačné postupy na zlepšenie ochranárskej politiky, najmä v súvislosti so zlepšeným súladom. PRÍLOHA I Tabuľka 1. Vedecké odporúčania o stave zásoby | Počet zásob | 2003 | 2004 | 2005 | 2006 | 2007 | 2008 | Mimo bezpečných biologických limitov | 30 | 29 | 26 | 26 | 26 | 28 | V rámci bezpečných biologických limitov | 12 | 10 | 14 | 11 | 12 | 13 | Stav zásoby je neznámy pre nedostatočné údaje | 48 | 53 | 53 | 57 | 58 | 55 | Tabuľka 2. Vedecké odporúčania o prekročení výlovu | Počet zásob | 2003 | 2004 | 2005 | 2006 | 2007 | 2008 | Miera rybolovu na zásobu je známa v porovnaní s maximálnou udržateľnou mierou výnosu | 34 | 23 | 32 | 33 | Zásoba je nadmerne využívaná[10] | 32 | 21 | 30 | 29 | Zásoba sa loví pri maximálne udržateľnej miere výnosu | 2 | 2 | 2 | 4 | Tabuľka 3. „Mimoriadne“ vedecké odporúčania | Počet zásob | 2003 | 2004 | 2005 | 2006 | 2007 | 2008 | Vedecké odporúčanie zastaviť rybolov | 24 | 13 | 12 | 14 | 20 | 18 | Tabuľka 4. Rozdiel medzi TAC a udržateľnými úlovkami | 2003 | 2004 | 2005 | 2006 | 2007 | 2008 | Prevýšenie TAC nad udržateľným úlovkom (%) | 43% | 48% | 57% | 47% | 44% | 49% | Tabuľka 5. Zhrnutie vedeckých odporúčaní o možnostiach rybolovu | Počet zásob rýb | 2003 | 2004 | 2005 | 2006 | 2007 | 2008 | Zásoby, pri ktorých možno predpovedať veľkosť zásoby a úhyn rýb z rybolovu | 40 | 34 | 40 | 31 | 29 | 30 | Zásoby, pri ktorých sú k dispozícii vedecké odporúčania týkajúce sa možností rybolovu | 59 | 52 | 54 | 65 | 61 | 59 | Zásoby, pri ktorých nie sú k dispozícii žiadne vedecké odporúčania | 31 | 40 | 39 | 29 | 35 | 37 | PRÍLOHA II Pravidlá pre TAC Rozhodnutia o TAC sa musia prijímať na základe vedeckých odporúčaní, ktoré poskytne STECF. Mali by sa uplatňovať rozličné pravidlá v súlade s úrovňou rizika, pokiaľ ide o každú zásobu. Zásoby sú vystavené vysokému riziku, keď klesnú pod „bezpečnostnú úroveň“ (Bpa) - úroveň, pri ktorej hrozí, že budúca produktívnosť zásoby sa zníži. Ďalším ukazovateľom vysokého rizika je prípad, keď je miera úhynu rýb z rybolovu vyššia ako „bezpečnostná úroveň“ (Fpa). Úhyn rýb z rybolovu je skutočný úlovok delený priemernou veľkosťou zásoby v priebehu roka. Ak je zásoba menšia ako Bpa, alebo sa loví na vyššej úrovni ako Fpa, je „mimo bezpečných biologických limitov“, a naopak. Vedecké odporúčanie | Kroky, ktoré treba urobiť pri stanovení TAC | Zásoba je využívaná pri maximálnej udržateľnej miere výnosu. | Snažte sa stanoviť TAC na predpovedaný úlovok zodpovedajúci úhynu rýb z rybolovu, ktorý v dlhodobom výhľade zabezpečí najvyšší výnos, ale nemeňte TAC o viac ako 25 %. | Zásoba je nadmerne využívaná v porovnaní s maximálnym udržateľným výnosom, no v rámci bezpečných biologických limitov. | Snažte sa stanoviť TAC na najvyššiu hodnotu (a) na predpovedaný úlovok zodpovedajúci dosiahnutiu najvyššieho výnosu v dlhodobom výhľade[11], alebo (b) rybolov pri nezmenenej miere úhynu rýb z rybolovu, ale nemeňte TAC o viac ako 15 %. | Zásoba mimo bezpečných biologických limitov. | Snažte sa stanoviť TAC na predpovedaný úlovok, ktorého výsledkom bude zníženie úhynu rýb z rybolovu o 30 %, ale neznížte úhyn rýb z rybolovu do takej miery, ktorá bude ohrozovať dlhodobé výnosy11 a neznížte TAC o viac ako 20 %. | Zásoba podlieha dlhodobému plánu a vedeckým odporúčaniam o úlovku, ktoré zodpovedajú plánu. | TAC sa musia nastaviť tak, aby sa pridržiavali relevantného plánu. | Zásoba je krátkožijúca a jednoročnú predpoveď nie je možné poskytnúť. | Stanovia sa predbežné TAC a tie sa zmenia, keď budú v priebehu roka dostupné nové informácie. | Stav zásoby nie je presne známy a STECF odporúča primeranú úroveň úlovkov. | Snažte sa stanoviť TAC v súlade s odporúčaním STECF, ale nemeňte TAC o viac ako 15 %. | Stav zásoby nie je presne známy a STECF odporúča znížiť rybolovné úsilie. | TAC by sa mali znížiť až o 15 % a STECF by sa mal požiadať o odporúčanie, pokiaľ ide o primerané rybolovné úsilie. | Stav zásoby nie je presne známy a STECF odporúča zvýšiť rybolovné úsilie. | TAC by sa mali zvýšiť až o 15 %. | Stav zásoby nie je presne známy a STECF odporúča znížiť zásobu. | TAC by sa mali znížiť až o 15 %. | STECF odporúča nulový úlovok, zníženie na najnižšiu možnú úroveň alebo podobné odporúčanie. | TAC by sa mali znížiť najmenej o 25 %. Mali by sa uskutočniť opatrenia na obnovu, vrátane zníženia úsilia a zavedenia selektívnejšieho rybárskeho zariadenia. | Nie sú k dispozícii žiadne odporúčania STECF. | TAC by sa mali nastaviť podľa posledných reálnych úrovní úlovku, nemali by sa však zmeniť o viac ako 15 % ročne, alebo členské štáty by mali vypracovať realizačný plán na poskytovanie odporúčaní v krátkodobom výhľade. | [1] Článok 2 nariadenia Rady (ES) č. 2371/2002 z 20. decembra 2002 o ochrane a udržateľnom využívaní zdrojov rybného hospodárstva v rámci spoločnej politiky v oblasti rybolovu. Ú. v. ES L 358, 31.12.2002, s. 59. [2] Realizácia udržateľnosti v rybnom hospodárstve Spoločenstva prostredníctvom maximálne udržateľného výnosu. Oznámenie Komisie Rade a Európskemu parlamentu. KOM(2006) 360 v konečnom znení. [3] Stav svetového rybolovu a akvakultúry v roku 2006 Organizácia Spojených národov pre výživu a poľnohospodárstvo. Rím 2007. [4] Pri tomto výpočte sa TAC v prípade vedeckého odporúčania pre nulový úlovok vypočítali ako 100 % prekročenie. [5] Oznámenia Komisie Rade. Možnosti rybolovu na rok 2007. Vyhlásenie politiky Európskej komisie. KOM(2006) 499 v konečnom znení. [6] Oznámenie Komisie Rade. Možnosti rybolovu na rok 2008. Vyhlásenie politiky Európskej komisie. KOM(2007) 295 v konečnom znení. [7] Odkaz na správu STECF HCR za rok 2007. [8] Európsky dvor audítorov, Osobitná správa č. 7/2007 o systémoch kontrol, inšpekcií a sankcií týkajúcich sa pravidiel zachovania zdrojov rybného hospodárstva Spoločenstva (Ú. v. EÚ C 317/1, 28.12.2007). [9] Oznámenie Komisie Rade a Európskemu parlamentu - Politika zníženia množstva nežiaducich vedľajších úlovkov a odstraňovania odpadu v rámci európskeho rybného hospodárstva (KOM(2007) 136). [10] Používa sa aj pojem „nadmerne využívaná“. [11] Meraný podľa úhynu rýb z rybolovu zodpovedajúcemu medznému výnosu 10 % medzného výnosu pri úhyne rýb z rybolovu blízkom nule (F0,1). V tisícoch vyložených ton ton